| **Kęstutis Jucevičius** |
| --- |
| Gimė | 1968 m. rugpjūčio 3 d. (55 metai)Dapkūniškiai,  Molėtų raj. |
|  |
| Veikla | teisininkas |
| Sritis | policija, teisė |
| Partija | Lietuvos socialdemokratų partija |
|  |
| Alma mater | Lietuvos policijos akademija, KTU |

**Kęstutis Jucevičius** (1968 m. rugpjūčio 3 d. Dapkūniškiuose,  Molėtų raj.) – teisininkas, vidaus tarnybos pulkininkas, buvęs Finansinių nusikaltimų tyrimo tarnybos prie VRM vadovas (2012–2017).

Biografija
----------

K. Jucevičius mokėsi Balninkų vidurinėje mokykloje. Po tarnybos Sovietinėje armijoje mokėsi Lietuvos policijos akademijoje, kurią baigė 1993 m. įgydamas teisininko kvalifikaciją. 2003 m. baigė Kauno technologijos universitetą, kur įgijo ekonomikos magistro kvalifikaciją.

Karjera
-------

Vidaus reikalų sistemoje dirbti pradėjo 1989 m. Molėtų rajono vidaus reikalų skyriaus patrulinėje tarnyboje. 1993-1997 m. dirbo VRM Policijos departamento Kriminalinės policijos Ekonominių nusikaltimų tyrimo valdyboje inspektoriumi, vėliau – vyresniuoju inspektoriumi.

1997–1998 m. buvo Mokesčių policijos departamento Utenos apskrities skyriaus vadovas. 1999–2001 m. buvo Mokesčių policijos departamento Kauno apskrities skyriaus viršininkas. 2002–2011 m. Finansinių nusikaltimų tyrimo tarnybos Operatyvinės veiklos skyriaus, nuo 2011 m. kovo mėn. iki 2012 m. Specialiųjų užduočių valdybos Operatyvinės veiklos skyriaus viršininkas.

Nuo 2009 m. gegužės 25 d. vidaus tarnybos pulkininkas. 2019 m. sausio mėn. įstojo į Socialdemokratų partiją.

### FNTT direktorius

2012–2017 m. buvo Finansinių nusikaltimų tyrimo tarnybos prie Vidaus reikalų ministerijos direktorius (paskirtas LR vidaus reikalų ministro Raimundo Palaičio). K.Jucevičius FNTT vadovu tapo, kai neteisėtai iš pareigų buvo atleistas pareigūnas Vitalijus Gailius. Paskyrimą lydėjo LR Seimo Antikorupcijos komisijos skundas Valstybinei tarnybinės etikos komisijai dėl K. Jucevičiaus veiklos, nesutarimai tarp ministro pirmininko ir baigiančio karjerą VRM ministro poste R. Palaičio dėl organizuoto naujojo FNTT vadovo konkurso teisėtumo. Šiame konkurse K. Jucevičius buvo dalyvavęs ir 2010 m. kuomet jį laimėjo Vitalijus Gailius.

### Etikos tyrimai

Jucevičiaus atžvilgiu buvo pradėtas etikos tyrimas. Vyriausiosios tarnybinės etikos komisija dar birželį nusprendė išsiaiškinti, ar FNTT vadovas nesupainiojo viešųjų ir privačių interesų. Komisijos buvo prašoma nustatyti, ar K. Jucevičius, atlikęs buvusio šios įstaigos darbuotojo tarnybinį įvertinimą, nepažeidė Viešųjų ir privačių interesų derinimo valstybinėje tarnyboje įstatymo reikalavimų. N. Kisielius anksčiau yra vykdęs paties K. Jucevičiaus tarnybinių veiksmų patikrinimą; todėl, eidamas FNTT vadovo pareigas ir inicijavęs patikrinimą šio asmens atžvilgiu, o vėliau pasirašęs įsakymą, konstatuojantį, kad yra padarytas tarnybinis nusižengimas, K. Jucevičius galėjo būti neobjektyvus iš šališkas.

Buvęs FNTT pareigūnas N. Kisielius pasiskundė, kad K.Jucevičius galėjo būti šališkas ir kerštauti, nagrinėdamas tarnybinį pažeidimą. 2011 metų gegužę FNTT vadovas pats padarė tarnybinį nusižengimą, o jį tyrė būtent N. Kisielius.

VTEK nutarė nutraukti tyrimą dėl K. Jucevičiaus.

### Generolas

2013 m. rugsėjo 12 dienos potvarkiu premjeras Algirdas Butkevičius Kęstučiui Jucevičiui suteikė vidaus tarnybos generolo laipsnį.

Šaltiniai
---------

1. ↑  Biografija Archyvuota kopija 2011-08-23 iš Wayback Machine projekto. (FNTT informacija)
2. ↑  Dėl vidaus tarnybos pulkininko laipsnio suteikimo
3. ↑
4. ↑  Pasitraukiančio R. Palaičio antausis konservatoriams: K. Jucevičius paskirtas FNTT vadovu Archyvuota kopija 2014-03-11 iš Wayback Machine projekto.
5. ↑  FNTT vadovo konkursas
6. ↑  VTEK nutraukė tyrimą dėl FNTT vadovo Jucevičiaus
7. ↑  Dėl vidaus tarnybos generolo laipsnio suteikimo Potvarkį dėl K.Jucevičiaus rango pakėlimo teikė vidaus reikalų ministro Dailio Alfonso Barakausko vadovaujama ministerija. Generolo laipsnis nebuvo atšauktas, netiesą skelbia žiniasklaida <ref>Generolo antpečiais džiaugėsi 1 diena Archyvuota kopija 2013-09-28 iš Wayback Machine projekto.